Document ID: 31985R0717

31985R0717
L 078/13
JURNALUL OFÍCIAL AL UNIUNII EUROPENE
REGULAMENTUL (CEE) NR. 717/85 AL COMISIEI
din 19 martie 1985
privind clasificarea anumitor mărfuri în cadrul subpoziției 17.04 D I din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Regulamentul (CEE) nr. 2055/84 al Consiliului din 10 iulie 1984 (2), în special articolul 3,
întrucât poziția 17.04 din Tariful Vamal Comun anexat la Regulamentul (CEE) nr. 950/68 al Consiliului (3), astfel cum a fost modificat ultima dată prin Regulamentul (CEE) nr. 483/85 (4), se referă la dulciurile fără cacao; întrucât poziția 30.03 se referă la medicamentele pentru medicina umană sau de uz veterinar;
întrucât produsul respectiv conține substanțe aromatizante care pot avea și proprietăți medicinale, însă în proporții prea mici pentru a-i conferi caracterul de medicament în sensul notei 1 de la capitolul 30; întrucât, în consecință, acest produs nu poate fi inclus la poziția 30.03;
întrucât acest produs prezintă caracteristicile dulciurilor fără cacao de la poziția 17.04 și întrucât, în consecință, trebuie clasificat în cadrul acestei poziții; întrucât din această poziție trebuie aleasă subpoziția 17.04 D I;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Pastilele contra tusei și a iritațiilor gâtului cu următoarea compoziție (conținut în procente):
-
zaharoză, glucoză și caramel:
99,5;
-
camfor:
0,007;
-
mentol:
0,207;
-
eucalipt:
0,069;
-
balsam de Tolu:
0,003;
-
timol:
0,069;
-
alcool benzilic:
0,138
trebuie clasificate în Tariful Vamal Comun în cadrul subpoziției:
17.04
Dulciuri fără cacao:
D.
altele:
I.
care nu conțin sau cu un conținut de grăsime din lapte mai mic de 1,5 %.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 martie 1985.

Labels: 3
17